श्रवण/DEOGHAR :: 6-14 वर्ष आयु वर्ग प्रत्येक बच्चे को अनिवार्य एवं गुणवत्तापूर्ण शिक्षा उपलब्ध कराने हेतु जिला प्रशासन व राज्य सरकार कृत संकल्पित हैं। इसी उद्देश्य से आज उत्क्रमित मध्य विद्यालय, जसीडीह, देवघर से ज्ञानसेतु कार्यक्रम का शुभारंभ उपायुक्त राहुल कुमार सिन्हा के द्वारा किया गया। इस अवसर पर विद्यालय प्रांगण में आयोजित कार्यक्रम में उपस्थित लोगों व शिक्षकों को संबोधित करते हुए उपायुक्त ने कहा कि गुणवत्तापूर्ण शिक्षा अधिगमसंवर्द्धन के उद्देश्य से अत्यंत आवश्यक है। कतिपय कारणों से बच्चे ज्ञान बोध के दृष्टिकोण से एक जैसे नहीं रह पाते हैं।…